
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 9P/76/2026 1626201130 18. 06. 2026 JUDr. Jana Kurnotová ECLI:SK:OSMA:2026:1626201130.2
ROZSUDOK V MENE SLOVENSKEJ REPUBLIKY Okresný súd Malacky, sudkyňou JUDr. Janou Kurnotovou, v konaní navrhovateľa – manžela A. B. C., nar. XX.XX.XXXX, trvale bytom A. D. E. XXX a manželky F. A. C., G. H., nar. XX.XX.XXXX, trvale bytom A. D. E. XXX, o rozvod manželstva a úpravu pomerov manželov na čas po rozvode k maloletému I. C., nar. XX.XX.XXXX, bytom ako rodičia, zast. kolíznym opatrovníkom Úradom práce, sociálnych vecí a rodiny Malacky, so sídlom Záhorácka 2942/60/A, Malacky, takto rozhodol: Súd manželstvo B. C., nar. XX.XX.XXXX a A. C., G. H., nar. XX.XX.XXXX, uzavreté dňa XX.XX.XXXX v C., zapísané v knihe manželstiev Matričného úradu C., vo zväzku XX, ročník XXXX, na strane XX, pod poradovým číslom XX rozvádza. Súd schvaľuje nasledovnú rodičovskú dohodu: „Maloletý I. C., nar. XX.XX.XXXX, sa na čas po rozvode manželstva zveruje do striedavej osobnej starostlivosti oboch rodičov a to tak, že : - matka bude zabezpečovať osobnú starostlivosť o maloletého od nedele párneho kalendárneho týždňa od 19,00 hod. do utorka nepárneho kalendárneho týždňa do 19,00 hod., od štvrtka nepárneho kalendárneho týždňa od 19,00 hod. do nedele nepárneho kalendárneho týždňa do 19,00 hod. a od utorka párneho kalendárneho týždňa od 19,00 ho do štvrtka párneho kalendárneho týždňa do 19,00 hod.; - otec bude zabezpečovať osobnú starostlivosť o maloletého od nedele nepárneho kalendárneho týždňa od 19,00 hod. do utorka párneho kalendárneho týždňa do 19,00 hod., od štvrtka párneho kalendárneho týždňa od 19,00 hod. do nedele párneho kalendárneho týždňa do 19,00 hod. a od utorka nepárneho kalendárneho týždňa od 19,00 hod. do štvrtka nepárneho kalendárneho týždňa do 19,00 hod. Miestom odovzdania a prevzatia maloletého bude miesto bydliska odovzdávajúceho rodiča, ktorého interval starostlivosti končí. Zastupovať maloletého a spravovať jeho majetok sú oprávnení obaja rodičia. Výživné sa počas trvania striedavej osobnej starostlivosti neurčuje.“ Žiaden z účastníkov n e m á nárok na náhradu trov konania. Poučenie: Podľa § 221 písm. a) Civilného sporového poriadku, tento rozsudok neobsahuje odôvodnenie, pretože bol vyhlásený na pojednávaní za prítomnosti všetkých účastníkov alebo ich zástupcov, ktorí sa vzdali odvolania.
Proti tomuto rozsudku nemožno podať odvolanie, a to v zmysle ust. § 122 Civilného mimosporového poriadku, pretože súd rozsudkom schválil dohodu rodičov a v zmysle § 368 Civilného sporového poriadku, pretože sa účastníci po vyhlásení rozsudku vzdali práva podať odvolanie. Podľa § 44 Civilného mimosporového poriadku, rozsudky o výživnom sú vykonateľné doručením. Manžel, ktorý pri uzavretí manželstva prijal priezvisko druhého manžela, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona - zákon č. 233/95 Z. z. o súdnych exekútoroch a exekučnej činnosti (Exekučný poriadok), ktorá môže byť vykonaná spôsobmi uvedenými týmto zákonom (§ 62 a nasl. zákona č. 233/95 Z. z.). Ak ide o rozhodnutie vo veciach starostlivosti o maloletého, styku s maloletým alebo inej ako peňažnej povinnosti vo vzťahu k maloletému, môže oprávnený podať návrh na nariadenie výkonu rozhodnutia, ktorý môže byť uskutočnený spôsobom ust. zákonom č. 161/2015 Z.z. Civilný mimosporový poriadok (§ 370 a nasl. C.m.p.).

